கேள்வி: எய்திங்கரைட்டு பற்றி தகவல் சொல்.
பதில்: எய்திங்கரைட்டு (''Haidingerite'') என்பது Ca(AsO3OH)·H2O என்ற மூலக்கூற்று வாய்ப்பாடு விவரிக்கப்படும் ஒரு கனிமம் ஆகும். கால்சியம் ஆர்சனேட்டு வகை கனிமமாக இது வகைப்படுத்தப்படுகிறது. படிகங்களை சமப்படுத்த குறுகிய முப்பட்டகம் போல செஞ்சாய்சதுரப் படிக அமைப்பில் இது படிகமாகிறது. பொதுவாக படலங்களாக, திராட்சைக்கொத்து போன்ற அல்லது நாரிழைகொண்ட பூச்சுகளாகத் தோன்றுகிறது.http://rruff.geo.arizona.edu/doclib/hom/haidingerite.pdf Mineral Data Publishing, ''Handbook of Mineralogy'' எய்திங்கரைட்டு மென்மையானது. மோவின் கடினத்தன்மை அளவு கோலில் இதன் கடினத்தன்மை 2 முதல் 2.5 வரை என மதிப்பிடப்படுகிறது. எய்திங்கரைட்டின் ஒப்படர்த்தி 2.95 ஆகும். nα = 1.590, nβ = 1.602 மற்றும் nγ = 1.638 என்ற ஒளிவிலகல் குறியீடுகளைக் கொண்டுள்ளது.http://www.mindat.org/min-1797.html Mindat with location data எய்திங்கரைட்டு முதலில் 1827 ஆம் ஆண்டு செக் குடியரசின் சாச்சிமோவில் கண்டுபிடிக்கப்பட்டது. ஆத்திரிய கனிமவியலாளர் வில்லெம் கார்ல் ரிட்டர் வான் எய்திங்கரை (1795–1871)http://www.webmineral.com/data/Haidingerite.shtml Webmineral data கௌரவிக்கும் வகையில் இதற்கு எய்திங்கரைட்டு எனப் பெயரிடப்பட்டது. நெவாடாவின் கெட்செல் சுரங்கத்தில் பார்மகோலைட்டு கால்சியம் ஆர்சனேட்டு சேர்மத்தின் நீரிழப்பு விளைபொருளாகத் தோன்றுகிறது.